Мы махуэхэм
Бадзэуэгъуэм и 1,щэбэт
Бурятием егъэлъапIэ езым фIэфIу Урысей къэралыгъуэм щыхыхьа махуэр (1661 гъэм)
Украинэм и Архитектурэм и махуэщ
Армением и прокуратурэм и лэжьакIуэм и махуэщ
Тыркум и Дзэ-тенджыз къарухэм я махуэщ
Канадэм и махуэщ
Инджылызым щагъэлъапIэ ЩIыналъэм и махуэр
Къыргъызым, Молдавием я налог IэнатIэхэм я лэжьакIуэхэм я махуэщ
1200 гъэм Китайм дунейм щыяпэу щащIащ нэхэр дыгъэм зэрыщахъумэ нэгъуджэ.
1862 гъэм Москва къыщызэIуахащ къэрал библиотекэ
1875 гъэм дунейпсо пощт зэгухьэныгъэр къызэрагъэпэщащ.
1882 гъэм Петербург лэжьэн щыщIидзащ япэ телефон станцым.
1904 гъэм Сент-Луис (США) къыщызэIуахащ III гъэмахуэ Олимп Джэгухэр.
1917 гъэм Урысейр япэ дыдэу техьащ гъэмахуэ зэманым.
1921 гъэм Шанхайм къыщызэрагъэпэщащ Китайм и Компартыр.
1955 гъэм дунейм къытехьащ «Иностранная литература» литературно-художественнэ журналым и япэ номерыр.
1957 гъэм Москва и Театр Иным щызэхэтащ Къэбэрдейр езым фIэфIу Урысейм зэрыгухьэрэ илъэс400 зэрырикъум и щIыхькIэ къызэрагъэпэщу Къэбэрдей-Балъкъэр АССР-м и гъуазджэмрэ щэнхабзэмрэ я лэжьакIуэхэм ята иужьрей концертыр.
1966 гъэм СССР-м колхозхэтхэм мазэ къэс улахуэ ирату щыщIадзащ.
1981 гъэм КъБР-м и цIыхубэ уса-кIуэ КIыщокъуэ Алим СССР-м и ТхакIуэхэм я зэгухьэныгъэм и правленэм и секретару хахащ.
Совет актрисэ, СССР-м и цIыхубэ артисткэ Лучко Кларэ къызэралъхурэ илъэс 92-рэ ирокъу.
Философие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Джатэгъэжь Владимир и ныбжьыр илъэс 83-рэ ирокъу.
Шэрджэс жылагъуэ лэжьакIуэ, «Хэкужь» щIыналъэ псапащIэ фондым и тхьэмадэ Iэдэмокъуэ Алберд и ныбжьыр илъэс 68-рэ ирокъу.
Къэрал къулыкъущIэ, Китайм и къалащхьэ Пекин 2008 гъэм щекIуэкIа Олимп Джэгухэм алыдж-урым бэнэкIэ спорт лIэужьыгъуэмкIэ чемпион щыхъуа Хъущт Аслъэнбэч и ныбжьыр илъэс 37-рэ ирокъу.
Урысей фигуристкэ, Сочэ къалэм 2014 гъэм щекIуэкIа Олимп Джэгухэм я чемпионкэ Сотниковэ Аделинэ и ныбжьыр илъэс 21-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 28 — 31-рэ, жэщым градус 19 — 22-рэ щыхъунущ.
Бадзэуэгъуэм и 2,тхьэмахуэ
Днепр псым и дунейпсо махуэщ
Кооперативхэм я дунейпсо махуэщ
Спорт журналистым и дунейпсо махуэщ. 1924 гъэм бадзэуэгъуэм къызэрагъэпэщащ спортым тетхыхь журналистхэм я дунейпсо зэгухьэныгъэр.
Уфологым и дунейпсо махуэщ
Азербайджаным и полицэм и лэжьакIуэхэм я махуэщ
Къэзахъстаным и дипломатие къулыкъум и махуэщ
Узбекистан Республикэм и къэрал гербыр къыщащта махуэщ
1556 гъэм пащтыхь Грозный Иван Астрахань Урысей къэралыгъуэм хигъэхьащ икIи Астрахань хъаныгъуэр икъутэжащ.
1860 гъэм Владивосток кхъухь тедзапIэм и лъабжьэр ягъэтIылъащ. Иджыпсту ар УФ-м и Приморскэ крайм и къалащхьэщ.
1964гъэм «Къэббалъкъгаз» трестыр къызэрагъэпэщащ.
1975 гъэм Ростов — Владикавказ гъущI гъуэгум мафIэгухэм щызекIуэу щIадзащ.
1976 гъэм Вьетнам Социалист Республикэр къызэрагъэпэщащ, Ищхъэрэ, Ипщэ Вьетнамхэр зэгуагъэхьэри. И къалащхьэ Сайгон и цIэр Хошимину зэрахъуэкIащ.
1990 гъэм къызэIуахащ КПСС-м и иужьрей, ХХVIII, съездыр. Ар бадзэуэгъуэм и 13 пщIондэ екIуэкIащ.
Шэрджэс усакIуэ Гъуэщокъуэ Хъусин къызэралъхурэ илъэси 104-рэ ирокъу.
Актрисэ, кинорежиссёр, жылагъуэ-политикэ лэжьакIуэ Яковлевэ Александрэ и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 29 — 32-рэ, жэщым градус 20 — 23-рэ щыхъунущ.
Бадзэуэгъуэм и 3,блыщхьэ
ГИБДД-м (ГАИ-м) и лэжьакIуэхэм я махуэщ. ЦIыхубэ комиссархэм я советым ищIа унафэм ипкъ иткIэ 1936 гъэм къызэрагъэпэщащ ГАИ-р.
Алтай республикэр къыщызэрагъэпэща махуэщ
Къэрэшей-Шэрджэс Республикэм щыпсэу лъэпкъхэм я зэкъуэтыныгъэм и махуэщ
Беларусь Республикэм и щхьэхуитыныгъэм и махуэщ
1700 гъэм Константинополь щызэращIылIа мамырыгъэ зэгурыIуэныгъэм ипкъ иткIэ, Iузэв (Азов), и Iэгъуэблагъэхэри (Таганрог, Павловск, Миус) щIыгъуу, Урысейм и щIыналъэ хъуащ.
1841 гъэм инджылыз астроном Адамс Джон хэIущIыIу ищIащ Нептун планетэр къызэригъуэтар.
1885 гъэм Бенц Карл къигупсыса автомобилыр игъэунэхуащ, абы и зэфIэкIыр зыхуэдэри цIыхухэм яригъэлъэгъуащ. Иджы ар дуней псом щыцIэрыIуэ Мерседес-Бенц автомобиль лъэщырщ.
1916 гъэм Лондон щызэхэтащ «Титаник» кхъухьыр щIыщIилъэфар зи зэраныр щызэхагъэкI судыр.
1928 гъэм дунейм щыяпэу США-м ящэу щыщIадзащ япэ телевизорхэр. Зым доллар 75-рэ и уасэт.
1941 гъэм Сталин Иосиф совет цIыхубэм радиокIэ захуигъэзащ, Хэкур хъумэжыным къыхузэщIэтэджэну къыхуриджэу.
1944 гъэм Минск къалэр нэмыцэ-фашист зэрыпхъуакIуэхэм къыIэщIагъэкIыжащ.
1957 гъэм СССР-м и Совет Нэхъыщхьэм и Президиумым и УказкIэ Къэбэрдей-Балъкъэрым Ленин орденыр етIуанэу къыхуагъэфэщащ.
1991 гъэм РСФСР-м и Совет Нэхъыщхьэм унафэ къищтащ Адыгей, Къэрэшей-Шэрджэс, Горно-Алтай, Хакассие автономнэ областхэр Адыгэ Республикэ, Къэрэшей-Шэрджэс Республикэ, Алтай Республи-кэ, Хакасие Республикэ жиIэу зэхъуэкIыным теухуауэ.
1996 гъэм Ельцин Борис УФ-м и Президент къулыкъум етIуанэ пIалъэми тетыну хахыжащ.
США-м щыщ актёр, режиссёр, продюсер икIи сценарист Круз Том и ныбжьыр илъэс 55-рэ ирокъу.
Актёр, УФ-м и цIыхубэ артист Серебряков Алексей и ныбжьыр илъэс 53-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 31 — 34-рэ, жэщым градус 21 — 24-рэ щыхъунущ.
